S-1697/2019

Dómur

Mál þetta, sem dómtekið var 16. desember sl., höfðaði Lögreglustjórinn á höfuðborgarsvæðinu með ákæru 8. október 2019 á hendur ákærða Ó-kk-þgf Þ-kk-þgf Þ-kk-þgf, kt. [...], [...], [...]:

„fyrir eftirtalin umferðar og fíkniefnalagabrot, framin á árinu 2018, með því að hafa:

1. Miðvikudaginn 8. ágúst ekið bifreiðinni [...] sviptur ökurétti um Kringlumýrarbraut í Reykjavík, við Miklubraut, þar sem lögregla stöðvaði aksturinn.

M: 0072018054355

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

2. Sunnudaginn 23. september ekið bifreiðinni [...] sviptur ökurétti um Nýbýlaveg í Kópavogi, við Birkigrund, þar sem lögregla stöðvaði aksturinn og að hafa haft í vörslum sínum 2,35 grömm af amfetamíni sem lögreglumenn fundu við öryggisleit á ákærða og við leit í bifreiðinni [...].

M: 0072018064372

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987.

Jafnframt er krafist upptöku á 2,35 grömmum af amfetamíni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 848/2018.“

Kröfur ákærða í málinu eru þær að honum verði gerð vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] og nær sakaferill hans aftur til ársins 2014. Ákærði undirgekkst lögreglustjórasátt 11. mars 2014 fyrir að aka undir áhrifum áfengis og var gert að greiða 160.000 króna sekt. Með dómi Héraðsdóms Reykjavíkur 21. janúar 2015 var ákærði dæmdur í 60 daga fangelsi fyrir brot gegn valdstjórninni. Með dómi Héraðsdóms Reykjaness 6. janúar 2016 var ákærði dæmdur til greiðslu 350.000 króna sektar fyrir að aka bifreið undir áhrifum áfengis sviptur ökuréttindum. Ákærði var dæmdur í 45 daga fangelsi með dómi Héraðsdóms Reykjaness 12. desember 2017 fyrir að aka bæði undir áhrifum áfengis og undir áhrifum ávana og fíkniefna. Ákærði var jafnframt sviptur ökurétti á þessum tíma. Þá var ákærða gerður hegningarauki á síðastnefndan dóm með dómi Héraðsdóms Reykjaness 28. júní 2018 fyrir sambærileg brot. Að lokum liggur fyrir dómur Héraðsdóms Reykjaness 29. apríl 2019 en brot ákærða nú eru framin fyrir uppkvaðningu þess dóms og verður ákærða nú dæmdur hegningarauki samkvæmt 78. gr. almennra hegningarlaga nr. 19/1940. Með vísan til dómvenju í málum af þessu tagi og með hliðsjón af 77. gr. almennra hegningarlaga nr. 19/1940 er refsing ákærða hæfilega ákveðin 30 daga fangelsi.

Með vísan til 3. mgr. 101. gr. umferðarlaga er ævilöng ökuréttarsvipting ákærða áréttuð.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk þau fíkniefni sem í dómsorði greinir.

Með vísan til sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða þóknun skipaðs verjanda síns, L-kk-nf S.

L-kk-ef lögmanns, en þóknunin þykir eftir umfangi málsins hæfilega ákveðin svo sem í dómsorði greinir. Þá verður ákærða gert að greiða sakarkostnað málsins sem, samkvæmt framlögðum gögnum nemur 134.355 krónum.

Ó-kk-nf E-kk-nf J-kk-nf, aðstoðarmaður dómara

, kveður upp dóm þennan.

Dómsorð:

Ákærði, Ó-kk-nf Þ-kk-nf Þ-kk-nf, sæti 30 daga fangelsi.

Ákærði er sviptur ökurétti ævilangt.

Ákærði sæti upptöku á 2,35 grömmum af amfetamíni.

Ákærði greiði 281.915 krónur í sakarkostnað, þar með talið þóknun skipaðs verjanda síns, L-kk-ef S. L-kk-ef lögmanns, 147.560 krónur að meðtöldum virðisaukaskatti.

Ó-kk-nf E-kk-nf J-kk-nf

L-kk-ef lögmanns, en þóknunin þykir eftir umfangi málsins hæfilega ákveðin svo sem í dómsorði greinir. Þá verður ákærða gert að greiða sakarkostnað málsins sem, samkvæmt framlögðum gögnum nemur 134.355 krónum.

Ó-kk-nf E-kk-nf J-kk-nf, aðstoðarmaður dómara

, kveður upp dóm þennan.

Ákærði, Ó-kk-nf Þ-kk-nf Þ-kk-nf, sæti 30 daga fangelsi.

Ákærði er sviptur ökurétti ævilangt.

Ákærði sæti upptöku á 2,35 grömmum af amfetamíni.

Ákærði greiði 281.915 krónur í sakarkostnað, þar með talið þóknun skipaðs verjanda síns, L-kk-ef S. L-kk-ef lögmanns, 147.560 krónur að meðtöldum virðisaukaskatti.

Ó-kk-nf E-kk-nf J-kk-nf